open-index/open-wikipedia-markdown huggingface dataset:
Οτζιάς Κέας

εναλλ.=|μικρογραφία|Πανόραμα Οτζιά από παλαιό πέτρινο αλώνι.  Σε πρώτο πλάνο οι "ατζέροι" όρθιες πλάκες που περιβάλλουν τα αλώνια, κλασική τοπική αρχιτεκτονική λύση.Ο **Οτζιάς** είναι η βορειότερη παραλία της Κέας. Αμμώδης παραλία, στον μυχό του ομώνυμου κόλπου. Παλαιότερα έφερε το τοπωνύμιο η «Αμμος του Οτζιά».  Αρχαίος  οικισμός κυρίως γεωργών και κτηνοτρόφων και λιγότερων ψαράδων. Σήμερα ο Οτζιάς είναι τουριστική παραλία που κατοικείται και από τζιώτες αλλά κυρίως από κατέχοντες παραθεριστικές κατοικίες, πολλές από αυτές ενδιαφέρουσας αρχιτεκτονικής.  Διαθέτει εξαιρετικά τουριστικά καταλύματα καθώς και δύο ταβέρνες.  Η παραλία είναι οργανωμένη με ομπρέλες κατά το ήμισυ ενώ το υπόλοιπο έχει κοινόχρηστα σκίαστρα και αλμυρίκια.

Απέχει 5,5 χιλιόμετρα από το λιμάνι της Κορησίας. Κοντινές προσβάσιμες από τον Οτζιά παραλίες είναι οι Λαδοί, δυτικά του Οτζιά,  και ανατολικά οι Τρεις Αμμουδιές και η Κεφάλα, η οποία "είναι ο  μοναδικός υπαίθριος οικισμός, στον οποίο αντιπροσωπεύεται πλήρως η Τελική Νεολιθική στις Κυκλάδες" . 

## Ιστορία
Ο Οτζιάς υπήρξε κατά την αρχαιότητα  λιμάνι φόρτωσης μίλτου.  Ο μίλτος, ερυθρόχρουν μετάλλευμα που βρισκόταν σε αφθονία σε ορυχεία στην περιοχή ήταν πολύτιμο για τη δημιουργία των ερυθρόμορφων αγγείων στα εργαστήρια της Αθήνας.  Η Κέα που ήταν και φόρου υποτελής στην ΑΘήνα φόρτωνε το μεγαλύτερο μέρος του μεταλλεύματος από το λιμανάκι του Οτζιά.  Ευρήματα του αρχαίου λιμένα έχουν φωτογραφηθεί υποβρυχίως από το Ε.Μ.Π.  Τα αρχαία ορυχεία φέρουν το σύγχρονο όνομα Τρυποσπηλιές και είναι ακόμη μερικώς επισκέψιμα.

## Τοπωνυμικά

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.35139179171529,
          37.67198078697535
        ]
      }
    }
  ]
}

Το τοπωνύμια Οτζιάς, Οζιάς και λοιπές παραλλαγές συναντώνται συνήθως σε υψώματα και συνδέονται με το όνομα Ζευς ή Δίας και πιθανότατα με την ύπαρξη ιερού του Διός.

## Παραπομπές


## Εξωτερικοί σύνδεσμοι
* 

Κατηγορία:Παραλίες της Ελλάδας
Κατηγορία:Χωριά της Κέας
Ώρα στη Νότια Οσσετία

Η **ώρα στη [[Νότια Οσσετία]]**, που διεκδικεί ανεξαρτησία αλλά αναγνωρίζεται ευρέως ως μέρος της Γεωργίας, δίνεται από την Χειμερινή Ώρα Μόσχας (MSK) (UTC+03:00). Η Νότια Οσσετία προς το παρόν δεν χρησιμοποιεί τη θερινή ώρα.

## Ιστορία
Η Νότια Οσσετία άλλαξε από τη Χειμερινή Ώρα Γεωργίας στην χειμερινή Ώρα Μόσχας στις 26 Οκτωβρίου 2014.

## Παραπομπές


Νοτια Οσσετια
Ωρα
Σημειογραφία ημερομηνίας και ώρας στην Ελλάδα

Στην Ελλάδα η αριθμητική φόρμα για ημερομηνίες είναι στη μικρή σειρά endianness "ημέρα μήνας έτος". Τα χρόνια μπορεί να γράφονται με 2 ή 4 ψηφία. Για παράδειγμα, η 24 Μαΐου 2004 γράφεται ως 24/5/2004 ή 24/5/04.

Η σημειογραφία 12 ωρών χρησιμοποιείται στην προφορική επικοινωνία, αλλά η σημειογραφία 24 ωρών χρησιμοποιείται επίσης μαζί με την σημειογραφία 12 ωρών. Τα λεπτά συνήθως γράφονται με δύο ψηφία, ενώ οι αριθμοί των ωρών γράφονται με ή χωρίς μηδενικό μπροστά.

## Δείτε επίσης

* Ώρα στην Ελλάδα

Κατηγορία:Ώρα στην Ελλάδα
Ιστορικές ζώνες ώρας της Κίνας

Οι **ζώνες ώρας της Κίνας **αναφέρονται στις ζώνες ώρας που χρησιμοποιήθηκαν σε τμήματα στην Κίνα μεταξύ του 1918 και του 1949. Το πρώτο σχέδιο ζωνών ώρας  προτάθηκε από το Κεντρικό Παρατηρητήριο (σημερινό Αρχαίο Παρατηρητήριο του Πεκίνου) της κυβέρνησης Μπεϊγιάνγκ στο Πεκίνο το 1918. Η πρόταση διαιρούσε τη χώρα σε πέντε ζώνες: Κουνλούν (UTC+05:30), Σινκιάνγκ-Θιβέτ (UTC+06:00), Κανσού-Σετσουάν (UTC+07:00), Τσουνγκγιουάν (UTC+08:00) και Τσανγκπάι (UTC+08:30). Αυτές οι ζώνες ώρας επικυρώθηκαν το 1939 από την Εθνικιστική κυβέρνηση στην Διάσκεψη Επίσημης Ώρας, φιλοξενούμενη από το Υπουργείο Εσωτερικών του Εκτελεστικό Γιουάν. Λόγω του Δεύτερου Σινοϊαπωνικού Πολέμου, επίσης δηλώθηκε ότι η ώρα Κανσού-Σετσουάν θα είναι η μοναδική εθνική ώρα κατά τη διάρκεια του πολέμου. Μετά τον πόλεμο το 1945, οι πέντε χρονικές ζώνες εφαρμόστηκαν ευρέως σε εθνικό επίπεδο. Το 1949, μετά το Κινεζικό Εμφύλιο Πόλεμο, την Κεντρική Λαϊκή Κυβέρνηση κατάργησε τις πέντε ζώνες ώρας και ανακοίνωσε τη χρήση της ενιαίας ζώνη ώρας UTC+08:00 με το όνομα *Ώρα Πεκίνου* (). Ο όρος *Χειμερινή Ώρα Τσουνγκγιουάν* () εξακολούθησε να χρησιμοποιείται από την Εθνικιστική κυβέρνηση στην Ταϊβάν μέχρι τις αρχές της δεκαετίας του 2000.

## Επισκόπηση των ζωνών ώρας

## Ζώνες ώρας και διοικητικές διαιρέσεις

## Δείτε επίσης

* Ώρα στην Κίνα
* Ζώνες ώρας

Κατηγορία:Ώρα στην Κίνα
Μπαν ντάου σαν

Το **Μπαν ντάου σαν** (餅豆靑) είναι ένας τύπος Βιετναμέζικου μπαν. Είναι σπεσιαλιτέ της επαρχίας Χάι Ντουόνγκ.

Το **Λιντόου γκάο** (绿豆糕) και το **λιντόου χουάνγκ** (綠豆黄) είναι δύο τύποι γλυκών φασολιού μουνγκ, με το πρώτο να είναι ξηρό και το τελευταίο να είναι υγρό και έχει υποστεί ζύμωση.

## Γκαλερί

Αρχείο:Mung bean cake.jpg|Λιντόου γκάο του Πεκίνου
Αρχείο:Img06285-XiAnMoslemRestaurantM+R.jpg|Εστιατόριο που σερβίρει μπαν ντάου σαν
Αρχείο:Banh dau xanh.jpg| Βιετναμέζικο μπαν ντάου σαν


## Δείτε επίσης

* Ντασίκ

## Παραπομπές


## Εξωτερικοί σύνδεσμοι

* Photos of Chinese ''lüdou huang'', which is closer to Vietnamese ''bánh đậu xanh'' than ''lüdou gao'' does

Κατηγορία:Κινεζική κουζίνα
Γιουντουνμιάν

μικρογραφία|Γιουντουνμιάν
Το **Γιουντουνμιάν **(κινεζικά: 雲吞麵) είναι δημοφιλές και παραδοσιακό Κινέζικο πιάτο. Είναι ιδιαίτερα διαδεδομένο στο Χονγκ Κονγκ, το Κουανγκτούνγκ και ορισμένες χώρες της νοτιοανατολικής Ασίας όπως η Σιγκαπούρη. Το Γιουντουνμιάν παρασκευάζεται με νουντλ, και τα ζυμαρικά γιουντούν περιέχουν χοιρινό, μύκητες, κρεμμύδια και ούτω καθεξής.

## Ιστορία
Το **Γιουντουνμιάν **προέρχεται από το Κουανγκτσόου και άκμασε στο Χονγκ Κονγκ κατά τη διάρκεια της περιόδου της δεκαετίας του 1950. Λέγεται ότι το φαγητό εισήχθη στο Κουανγκτούνγκ από τις δυναστείες Σονγκ και Τανγκ

## Συνταγή
Τα κύρια συστατικά περιλαμβάνουν 500 γραμμάρια νουντλ αυγών, 6 με 8 ζυμαρικά γιουντούν και 200 γραμμάρια μαρουλιού.

Τα συμπληρωματικά υλικά περιλαμβάνουν τη σούπα (κοτόσουπα), φύκια, σχοινόπρασο και αλάτι.

## Δείτε επίσης
* Κινέζικη κουζίνα
* Καντονέζικη κουζίνα

## Παραπομπές


Κατηγορία:Κινεζική κουζίνα
Λοκ-λοκ

[μικρογραφία|Προμηθευτές λοκ-λοκ στη [Μαλάκκα]]
Το **Λοκ-λοκ** είναι πιάτο που αποτελείται από διάφορα τηγανητά τρόφιμα όπως κρέατα και λαχανικά που σερβίρονται σε σουβλάκι. Είναι φαγητό δρόμου στο Πενάνγκ της Μαλαισίας, του Κούτσινγκ της Μαλαισίας και σε άλλα μέρη.

## Παραπομπές


## Περαιτέρω ανάγνωση
* 

Κατηγορία:Κινεζική κουζίνα
Κατηγορία:Φαγητό δρόμου
Εκκλησία Νοτρ-Νταμ (Σουπίρ)

Η **Εκκλησία Νοτρ-Νταμ** (γαλλικά: *Église Notre-Dame*) είναι εκκλησία η οποία βρίσκεται στο Σουπίρ της Γαλλίας.

## Περιγραφή

## Τοποθεσία
Η εκκλησία ευρίσκεται εντός της κοινότητας του Σουπίρ, στον νομό της Αιν.

## Ιστορία

Το μνημείο κατηγοριοποιήθηκε ως ιστορικό μνημείο το 1920.

## Δείτε επίσης
* Κατάλογος ιστορικών μνημείων της Αιν

## Παραπομπές


Σουπιρ Νοτρ-Νταμ
Σουπιρ Νοτρ-Νταμ
Κατηγορία:Ιστορικά μνημεία στην Αιν
Κατηγορία:Ιστορικά μνημεία κατηγοριοποιημένα το 1920
Σουπιρ
Βουδιστική Ένωση Γαλλίας

Η **Βουδιστική Ένωση Γαλλίας** (γαλλικά: *Union Bouddhiste de France*, *UBF*), ιδρυθείσα το 1986, είναι απολιτική, μη κερδοσκοπική ομοσπονδία. Ρόλος της είναι η καλλιέργεια των σχέσεων μεταξύ των βουδιστικών οργανώσεων της Γαλλίας και του συνόλου των δημοσίων αρχών. Ως εκ τούτου, περιλαμβάνει, μεταξύ των μελών της, βουδιστικές οργανώσεις και κοινότητες, οι οποίες διέπονται από τους νόμους της 1ης Ιουλίου 1901 (μη κερδοσκοπικό σωματείο) και της 9ης Δεκεμβρίου 1905, καθώς και τα εκτελεστικά διατάγματά τους. 

## Πληροφορίες

Η Βουδιστική Ένωση Γαλλίας εδρεύει στην Παγόδα της Βανσέν.

Η UBF διαθέτει, κάθε πρωινό Κυριακής, δική της εκπομπή υπό τον τίτλο *[[Sagesses bouddhistes]]*, η οποία προβάλλεται από το France 2. 

Το 2012, η Βουδιστική Ένωση Γαλλίας ανακοίνωσε πως ο αριθμός των πιστών Βουδιστών στη Γαλλία ήταν της τάξεως του ενός εκατομμυρίου, γεγονός το οποίο καθιστά τον Βουδισμό ως την τέταρτη θρησκεία, βάση αριθμού πιστών, στη Γαλλία.

## Δείτε επίσης
* Ταμπαλαουέλα Νταμαρατάνα

## Παραπομπές


## Εξωτερικοί Σύνδεσμοι
*  Επίσημη ιστοσελίδα της UBF
*  Alain Renon, La « tentation » bouddhiste en France, Le Monde diplomatique, Δεκέμβριος 1997

Κατηγορία:Βουδιστικές οργανώσεις
Κατηγορία:Βουδισμός στη Γαλλία
Βολέσλαος Β΄ ο Γενναιόδωρος

Ο **Βολέσλαος Β΄** ο *γενναιόδωρος* (πολων.: *Bolesław II szczodry*, 1042 - 2/3 Απριλίου 1081/1082) από τον Οίκο των Πιαστ ήταν δούκας της Πολωνίας (1058-76) και μετά βασιλιάς της (1076-79).

## Βιογραφία
Ήταν ο πρωτότοκος γιος τού Καζιμίρ Α΄ τού *αποκαταστάτη* δούκα της Πολωνίας και της Μαρίας Ντομπρονιέγκας των Ρουρικιδών, κόρης τού Βλαντίμιρ Α΄ μεγάλου πρίγκιπα τού Κιέβου.

Ο Μπολεσλάφ Β΄ θεωρείται ένας από τους πιο ικανούς ηγεμόνες. Το 1075 επανεγκατέστησε την αρχιεπισκοπή τού Γκνιέζνο (είχε καθαγιαστεί το 1064) και ίδρυσε την επισκοπή τού Πουότσκ. Εγκατέστησε μονές Βενεδικτίνων στο Μογκίλνο, Λούμπιν και Βρότσλαφ. Ήταν ο πρώτος Πολωνός μονάρχης, που έκοψε δικό του νόμισμα σε μεγάλες ποσότητες, ώστε να αντικαταστήσει τα ξένα, που είχαν επικρατήσει στη χώρα κατά τα έτη των πρώτων βασιλέων. Ίδρυσε βασιλικά νομισματοκοπεία στην Κρακοβία και στο Βρότσλαφ και αναμόρφωσε το νόμισμα, που απέφερε σημαντικά έσοδα στα βασιλικά θησαυροφυλάκια. Οι προσπάθειες αυτές είχαν τεράστια επιρροή στην οικονομική και πολιτιστική ανάπτυξη της χώρας.

Σύμφωνα με τον χρονικογράφο Γάλλο τον Ανώνυμο, τον αποκαλούσαν *largus (γενναιόδωρο)*, καθώς έκτισε πολλούς ναούς και μονές σε όλη τη χώρα. Επίσης *τολμηρός (śmiały)* ή *σκληρός (οkrutny)* αποκαλείται από το μεταγενέστερο *Χρονικό των Πολωνών βασιλέων*.

## Οικογένεια
Νυμφεύτηκε το 1069 τη Βυσεσλάβα των Ρουρικιδών, κόρη τού Σβιατοσλάβ Β΄ μεγάλου πρίγκιπα τού Κιέβου και είχε γιο:
* Μιέσκο π. 1069-1089, πρίγκιπας της Κρακοβίας.

Ιστορικοί όπως ο Όσβαλντ Μπάλζερ (1895) αποκρούουν αυτό το όνομα της συζύγου του και θεωρούν, ότι νυμφεύτηκε την Αγνή των Πρεμυσλιδών.

## Πηγές
* André Vauchez, Richard Barrie Dobson, Michael Lapidge, eds. (2000). "Boleslas II the Bold". Encyclopedia of the Middle Ages. Routledge. ISBN 978-1-57958-282-1. Retrieved 2010-03-25.

## Εξωτερικοί σύνδεσμοι
* 

Κατηγορία:Οίκος των Πιαστ
Μιέσκο Μπολεσλαβόβιτς

Ο **Μιέσκο**, πολων. Mieszko (π. 1069 - 1089) από τον Οίκο των Πιαστ ήταν πρίγκιπας της Κρακοβίας (1086-89).

## Βιογραφία
Ήταν το μόνο τέκνο τού Μπολέσλαφ Β΄ τού *γενναιόδωρου* της Πολωνίας και της Βυσεσλάβας των Ρουρικιδών, κόρης τού Σβιατοσλάβ Β΄ μεγάλου πρίγκιπα τού Κιέβου.

Σύμφωνα με τον χρονικογράφο Γάλλο τον Ανώνυμο, εκπαιδεύτηκε από νέος για τη διαδοχή. Ήταν 10 ετών, όταν ο θείος του Βλάντισλαφ Α΄ Χέρμαν οδήγησε εξέγερση και εκτόπισε τον πατέρα του. Ο Μιέσκο αναγκάστηκε να αφήσει τη χώρα και τις σπουδές του και να βρεί καταφύγιο στη φιλική Αυλή τού εξαδέλφου τού πατέρα του, τού  Λαδισλάου Α΄ της Ουγγαρίας, ο οποίος τον συμπάθησε και του συμπεριφέρθηκε σαν να ήταν γιος του. Ο Λαδίσλαος Α΄ ήταν γιος της Ριχέζας των Πιαστ (κόρης τού Μιέσκο Β΄ Λάμπερτ).

Το 1081 απεβίωσε ο Μπολέσλαφ Β΄ και έπειτα από πέντε έτη ο Μιέσκο επέστρεψε στην Πολωνία. Ο Γάλλος ο Ανώνυμος αναφέρει, ότι ο Βλάντισλαφ Α΄ Χέρμαν τον κάλεσε ειρηνικά· ίσως αυτό να συνοδεύτηκε από κάποια συμφωνία. Ένα Ουγγρικό χρονικό αναφέρει άλλη εκδοχή: ότι ο Λαδίσλαος Α΄ εισέβαλε στην Πολωνία, κατέλαβε την Κρακοβία και εγκατέστησε τον Μιέσκο ως ηγεμόνα. Πάντως οι κατάλογοι στην Κρακοβία αναφέρουν τον Μιέσκο ως πρίγκιπά της το διάστημα 1086-89. Κάποια στιγμή της περιόδου αυτής αποδέχθηκε την επικυριαρχία τού θείου του και παραιτήθηκε από τη διεκδίκηση τού στέμματος της Πολωνίας, με αντάλλαγμα να γίνει πρώτος στη διαδοχή.

Κατά τον Γάλλο τον Ανώνυμο δηλητηριάστηκε το 1089 στην Κρακοβία σε μία εορτή με διαταγή τού Σιέτσιχ παλατινού κόμη της Πολωνίας, που σύμφωνα με τον χρονικογράφο "ήθελε να εξοντώσει όλους τους Πιαστ". Ο Σιέτσιχ θέλησε να ξεκάνει και τους γιους τού Βλάντισλαφ Α΄ Χέρμαν, αλλά απέτυχε και εξορίστηκε.

## Οικογένεια
Νυμφεύτηκε το 1088 την Ευπραξία των Ρουρικιδών, κόρη τού Ιζιασλάβ Α΄ πρίγκιπα τού Τούροβ. Η Ευπραξία ήταν εξαδέλφη τού πατέρα του, ως κόρη της Γκέρτρουντε των Πιαστ (κόρης τού Μιέσκο Β΄ Λάμπερτ). Δεν απέκτησαν απογόνους

## Παραπομπές


## Πηγές
* Gallus Anonymus – “Cronicae et gesta ducum sive principum Polonorum” (c.1115)

Κατηγορία:Οίκος των Πιαστ
Πανελλήνιοι σκοπευτικοί αγώνες σταθερού στόχου 1966

Οι **Πανελλήνιοι σκοπευτικοί αγώνες σταθερού στόχου** γιά το 1966 έγιναν στις 24 με 30 Απριλίου 1966 στο Σκοπευτήριο Καισαριανής. Πρωταθλήτρια ομάδα αναδείχτηκε η ομάδα σκοποβολής της Αστυνομίας Πόλεων.

## αγωνίσματα και αποτελέσματα, οι τρεις πρώτοι
### Βολή με τυφέκιο 0,22 σε τρεις στάσεις, 120 βολές

### Βολή με τυφέκιο 0,22 γονυπετώς, 40 βολές

### Βολή με τυφέκιο 0,22 ορθίως, 40 βολές

### Βολή με πιστόλι ταχύτητος κατ΄ ανδρεικέλων από 25 μέτρα, βολές 60

### Βολή με τυφέκιο 0,22 πρηνηδόν,60 βολές

### Ελεύθερη βολή με πιστόλι από 50 μέτρα, 60 βολές

### Βολή ακριβείας και ταχύτητος με πιστόλι ή περίστροφο

## Παραπομπές


## Πηγές
* "Αστυνομικά Χρονικά", έκδοση Αρχηγείο αστυνομίας πόλεως, Μαΐος 1966, άρθρο του Χαράλαμπου Σταμάτη

Κατηγορία:Πανελλήνιο πρωτάθλημα σκοποβολής σταθερού στόχου
Κατηγορία:Σκοποβολή το 1966
Κατηγορία:Δήμος Καισαριανής
Τζανγκούκ-τζουκ

Το ***Τζανγκούκ-τζουκ*** (장국죽) είναι ένα *τζουκ* (χυλός βρώμης) φιαγμένος από βραστό ρύζι σε μάλγκουν-τζάνγκουκ (), σάλτσα σούπας σόγιας με βάση το βοδινό ζωμό φτιαγμένο με καρυκευμένο κιμά ανακατευμένο και τηγανισμένο σε σησαμέλαιο. Το κουάκερ είναι αναφέρεται ως *ουγιούκ-τζουκ* (우육죽, "χυλός βόειου κρέατος") σ*το Τζούνγκμπο σαλλίμ γκιονγκτζέ*, βιβλίο του 1766.

## Προετοιμασία
Για να δημιουργηθεί το τζανγκούκ, βόειο κρέας καρυκεύεται με ψιλοκομμένα φρέσκα κρεμμυδάκια,  ψιλοκομμένο σκόρδο, σούπα, σάλτσα σόγιας, σησαμέλαιο, και μαύρο πιπέρι, και μετά ανακατεύεται και τηγανίζεται σε λάδι. Το νερό προστίθεται στο μοσχάρι και τον αφρό ή το υπερβολικό λάδι αφαιρείται. Όταν ο ζωμός είναι πλήρως αρωματισμένος, προστίθεται εμποτισμένο ρύζι και βράσει μέχρι ο χυλός να φτάσει στην επιθυμητή συνοχή.

Προτιμάται άπαχο κρέας όπως το στρογγυλό μοσχάρι, και ο χυλός πρέπει να είναι απαλά καρυκευμένος. Είναι καλό για την ανάρρωση των ασθενών και των ηλικιωμένων.

## Δείτε επίσης

* Κόνγκι
* *Τζόνμποκ-τζουκ*
* Κουζίνα της κορεατικής βασιλικής αυλής
* Κατάλογος χυλών

## Παραπομπές


Κατηγορία:Κορεάτικη κουζίνα
Κατηγορία:Τρόφιμα με βάση το βοδινό κρέας
Μιέσκο Καζιμιερζόβιτς

Ο **Μιέσκο**, πολων. Mieszko (16 Απριλίου 1045 - 28 Ιανουαρίου 1065) από τον Οίκο των Πιαστ ήταν πιθανώς δούκας της Κουγιάβια (1058-65).

## Βιογραφία
Ήταν ο τρίτος γιος τού Καζιμίρ Α΄ τού *αποκαταστάτη* δούκα της Πολωνίας και της Μαρίας Ντομπρονιέγκας των Ρουρικιδών, κόρης τού Βλαντίμιρ Α΄ μεγάλου πρίγκιπα τού Κιέβου. Έλαβε το όνομα τού πάππου του Μιέσκο Β΄ Λάμπερτ της Πολωνίας. Αδέλφια του ήταν ο Βολέσλαος Β΄ ο Γενναιόδωρος, ο Βλάντισλαφ Α΄ Χέρμαν, κ.ά.

Ο Γάλλος ο Ανώνυμος που έγραψε το *Πεπραγμένα τού πριγκιπάτου της Πολωνίας (Gesta Principium Polonorum)* στις αρχές τού 12ου αι., τον αναφέρει ως τρίτο αδελφό, αλλά ο ιστορικός της εποχής μας Γιάνους Μπιένιακ τον θεωρεί δεύτερο. Το *Χρονικό της Κρακοβίας* δίνει την ημερομηνία γέννησής του, όχι όμως των αδελφών του. Ο Καζιμίερς Γιαζίνσκι πιστεύει, ότι το *Χρονικό* άρχισε να γράφεται λίγο πριν τη γέννηση τού Μιέσκο, έτσι δεν έχει τις ημερομηνίες των μεγαλυτέρων αδελφών του. Άλλη εξήγηση δίνει ο Πσεμύσλαφ Βιζέφσκι: ο Μιέσκο επελέγη από τον πατέρα του ως διάδοχος.

Το 1058 απεβίωσε ο πατέρας του· ο Μιέσκο ήταν 13 ετών. Ο Γιόζεφ Πουόχα αναφέρει, ότι είχε τη δική του περιοχή, τη Μαζοβία. Δύο άλλοι ιστορικοί αναφέρουν, ότι μετά το 1058 έλαβε την Κουγιάβια. Δεν υπάρχει αναφορά, ότι επηρέασε τα πολιτικά πράγματα. Απεβίωσε το 1065 άγαμος.

## Πηγές
* Anonim tzw. Gall (1999). Kronika polska. Wrocław: Zakład Narodowy im. Ossolińskich. p. 45. ISBN 83-04-04468-4.
* Najdawniejsze roczniki krakowskie i kalendarz, ed. Zofia Kozłowska-Budkowa, in: Monumenta Poloniae Historica, N. s., vol. 5, Warszawa 1978.
* Benyskiewicz, Krzysztof (2010). Książę Polski Władysław I Herman 1079-1102. Zielona Góra: Uniwersytet Zielonogórski. ISBN 978-83-7481-330-3.

Κατηγορία:Οίκος των Πιαστ
Υπηρεσία σωματικής και πνευματικής αγωγής Αστυνομίας Πόλεων

Η **Υπηρεσία σωματικής και πνευματικής αγωγής Αστυνομίας Πόλεων** ήταν υπηρεσία της Αστυνομίας πόλεως υπεύθυνη για τον αθλητισμό στο σώμα.

Δημιουργήθηκε αρχικά το 1945 σαν "Αθλητικός Όμιλος Αστυνομίας Πόλεων" με τμήματα ποδοσφαίρου, πετοσφαίρισης, σκοποβολής, και πυγμαχίας, το 1947 προστέθηκε ο στίβος και αργότερα και η καλαθοσφαίριση. Συμμετείχε σε όλες τις αθλητικές διοργανώσεις των ενόπλων δυνάμεων αλλά και σε Πανελλήνια πρωταθλήματα, κυρίως στη σκοποβολή, και διάφορες μικρότερες διοργανώσεις. Από το 1948 όμως με το αντίστοιχο τμήμα της Βασιλικής Χωροφυλακής συμμετείχαν με κοινές ομάδες στα πρωταθλήματα. Το 1949 άλλαξε όνομα σε "Αθλητικός και Καλλιτεχνικός όμιλος Αστυνομίας Πόλεων" .

Από το 1952 διαχωρίστηκε με την Χωροφυλακή και συμμετείχε εκ νέου ανεξάρτητη στις εκατοστέ διοργανώσεις με το παρόν όνομα. Το 1985 με την ένωση της αστυνομίας Πόλεων με την Ελληνική χωροφυλακή ενώθηκαν και τα αντίστοιχα τμήματα δημιουργώντας την Υπηρεσία Φυσικής Αγωγής και Αθλητισμού της ΕΛ.ΑΣ.

Από τις σημαντικότερες επιτυχίες της υπηρεσίας ήταν οι κατακτήσεις των πρωταθλημάτων Ελλάδος στην σκοποβολή το 1956, το 1966, 1968 και το 1969.

## Παραπομπές


## Πηγές
* "Αστυνομικά Χρονικά", έκδοση Αρχηγείο αστυνομίας πόλεως, Μαΐος 1956, άρθρο του Ι. Κορρέ

Κατηγορία:Αστυνομία πόλεων
Κατηγορία:Αθλητισμός στην Ελλάδα
Βλαντίσλαφ Α΄ Χέρμαν

Ο **Βλάντισλαφ Α΄  Χέρμαν** (πολων.: *Władysław I Herman*, 1043 - 4 Ιουνίου 1102) από τον Οίκο των Πιαστ ήταν δούκας της Πολωνίας (1079-1102).

## Βιογραφία
Ήταν ο δευτερότοκος γιος του Καζιμίρ Α΄ τού *αποκαταστάτη* βασιλιά της Πολωνίας και της Μαρία Ντομπρονιέγκα των Ρουρικιδών, κόρης τού Βλαντίμιρ Α΄ μεγάλου πρίγκιπα του Κιέβου.

Δεν προοριζόταν για τη διαδοχή, αλλά όταν ο μεγαλύτερος αδελφός του, ο Μπολέσλαφ Β΄ έφυγε από την Πολωνία το 1079, ο Βλάντισλαφ Α΄ Χέρμαν προήχθη σε δούκα της Πολωνίας. Οι απόψεις διαφέρουν στο αν έπαιξε ενεργό ρόλο στην εκτόπιση τού αδελφού του ή τού δόθηκε η εξουσία, επειδή ήταν ο πιο κατάλληλος. Το 1080 με σκοπό να βελτιώσει τις σχέσεις της χώρας με τη Βοημία, νυμφεύτηκε την κόρη τού Βρατισλάου Β΄ δούκα της Βοημίας. Μετά από αυτό η πολιτική του έκλινε υπέρ του κατευνασμού με τη Γερμανία, της οποίας αποδέχθηκε την επικυριαρχία. Το 1085 στο Μάιντς ο Ερρίκος Δ΄ της Γερμανίας ανακοίνωσε τον Βρατίσλαο Β΄ ως βασιλιά της Βοημίας και της Πολωνίας. Ο Βρατίσλαος Β΄ ήταν σύζυγος της Σβιετοσλάβας των Πιαστ, αδελφής τού Βλάντισλαφ Α΄ Χέρμαν· ο τελευταίος αποδέχθηκε την αναγόρευση.

Δεν ζήτησε το Πολωνικό στέμμα, λόγω του ότι ήταν υποτελής. Σύντομα οι ευγενείς της Πολωνίας τον πίεσαν να επαναφέρει τον γιο τού Μπολέσλαφ Β΄, τον Μιέσκο, που ζούσε εξόριστος στην Πολωνία και ήταν ο νόμιμος διάδοχος. Ο νεαρός έγινε πρίγκιπας της Κρακοβίας, υποτελής τού Βλάντισλαφ Α΄ Χέρμαν και εγκατέλειψε τη διεκδίκησή του στον θρόνο, με αντάλλαγμα να είναι πρώτος στη διαδοχή. Ο Βλάντισλαφ Β΄ Χέρμαν δέχθηκε, διότι είχε ως τότε ένα μόνο νόθο τέκνο. Το 1089 έκανε δεύτερο γάμο με την κόρη τού Ερρίκου Δ΄ της Γερμανίας.

## Οικογένεια
Είχε σχέση από τη δεκαετία τού 1070 με την Πσετσλάβα, ίσως από τη γενιά των Πράβντζιτς. Ήταν ερωμένη του ή σύζυγος με παγανιστικό γάμο· η Εκκλησία δεν αναγνώριζε τον δεσμό. Το 1080, ένα έτος μετά από την αναγόρευσή του σε δούκα, η Πσετσλάβα απεβίωσε ή  (άλλη εκδοχή) ο Βλάντισλαφ Α΄ Χέρμαν την έδιωξε, έγινε μοναχή με το όνομα Χριστίνα και απεβίωσε το 1092. Είχαν τέκνο:
* (νόθος;) Ζμπίγκνιεφ π. 1070/73-π. 1112/14, πρίγκιπας της Πολωνίας.

Το 1080 ο Βλάντισλαφ Α΄ Χέρμαν νυμφεύτηκε τη Ιουδήθ των Πρεμυσλιδών, κόρη τού Βρατισλάου Β΄ δούκα και μετά πρώτου βασιλιά της Βοημίας. Είχαν τέκνο:
* Μπολέσλαφ Γ΄ ο *Στραβόστομος*, δούκας της Μικρής Πολωνίας, Σιλεσίας, Σαντόμιες και όλης της Πολωνίας.

Το  1086 απεβίωσε η Γιούντιτ των Πρεμυσλιδών και ο Βλάντισλαφ Α΄ Χέρμαν έκανε δεύτερο γάμο με τη Γιούντιτ/Ιουδήθ των Σαλίων, κόρη τού Ερρίκου Γ΄ της Γερμανίας. Είχαν τέκνα:
* Σοφία π. 1089-1112, παντρεύτηκε τον Γιαροσλάβ πρίγκιπα της Βολινίας (γιο τού Σβιατοπόλκ Β΄ πρίγκιπα του Τούροβ και Νόβγκοροντ).
* Αγνή π. 1090-1127, ηγουμένη τού αββαείου τού Κέντλινμπουρκ και μετά τού Γκάνντερσχάιμ.
* Αδελαΐδα π. 1091-1127, παντρεύτηκε τον Ντήτριχ Γ΄ μαργράβο τού Βόμπουρκ.
* κόρη π. 1092-πριν το 1111, παντρεύτηκε έναν Πολωνό βαρόνο.

## Παραπομπές


## Πηγές
* Przemysław Wiszewski, "Władysław Herman and his Epoch" Wydawnictwo Dolnośląskie, Wrocław (2002)

Κατηγορία:Οίκος των Πιαστ
Παλάτι του Βασιλέα Νικολάου

Το **Παλάτι του Βασιλέα Νικολάου** είναι κτίριο ευρισκόμενο επί των ακτών της Αδριατικής Θάλασσας, στο Μπαρ του Μαυροβουνίου. Αποτελεί αξιόλογο μνημείο από ιστορικής και αρχιτεκτονικής πλευράς. Αποτελεί ένα από τα σημαντικότερα τουριστικά αξιοθέατα της περιοχής του Μπαρ.

Εντός του παλατιού φιλοξενείται, από το 2011, το Εθνικό Μουσείο του Μπαρ. Επίσης, εντός των χώρων του φιλοξενεί αριθμό φεστιβάλ.

## Ιστορία
Η ανέγερση του παλατιού ολοκληρώθηκε το 1885. Η κατασκευή έλαβε χώρα κατά τη διάρκεια της περιόδου βασιλείας του Βασιλέα Νικόλαου, κατόπιν επιθυμίας του να το παραχωρήσει στην κόρη του, Ζόρκα του Μαυροβουνίου, και τον σύζυγό της, Πέτρο Α΄ της Σερβίας (ο οποίος, το 1885, κατείχε, ακόμη, το αξίωμα του πρίγκιπα).

## Περιγραφή
Το κτίριο αποτελείται από δύο παλάτια: ένα μεγάλο και ένα μικρότερο. Επίσης, περιλαμβάνει ένα παρεκκλήσιο, ένα φυλάκιο, καθώς και ένα θερμοκήπιο. Το 1910, κατασκευάστηκε αίθουσα χορού. Η αρχιτεκτονική του είναι παρεμφερής εκείνης του Μπλε Παλατιού στο Τσέτινιε

## Παραπομπές


Κατηγορία:Παλάτια
Κατηγορία:Μπαρ (Μαυροβούνιο)
Κατηγορία:Αρχιτεκτονική στο Μαυροβούνιο
Ντακ-μπόκουμ-τανγκ

μικρογραφία|Ντακ-μπόκουμ-τανγκ (닭볶음탕) ή κοκκινιστό πικάντικο κοτόπουλο.
Το ***Ντακ-μπόκουμ-τανγκ*** (닭볶음탕) ή **κοκκινιστό πικάντικο κοτόπουλο** είναι παραδοσιακό κορεατικό πιάτο που γίνεται από βρασμένα κομμάτια κοτόπουλου με λαχανικά και μπαχαρικά. Τα συστατικά μερικές φορές ανακατεύονται πριν βράσουν. Είναι πιάτο σαν το τζιμ και τζόριμ, και η συνταγή διαφέρει σε ολόκληρη την κορεατική χερσόνησο. Τα κοινά συστατικά περιλαμβάνουν πατάτες, καρότα, πράσινες και κόκκινες πιπεριές τσίλι, αποξηραμένες κόκκινες πιπεριές, πράσο, κρεμμύδια, σκόρδο, τζίντζερ, *[[γκότσουτζανγκ]]* (πάστα τσίλι), *γκότσουτγκαρου* (τσίλι σε σκόνη), σάλτσα σόγιας και σησαμέλαιο.

## Ετυμολογία
*Το Ντακ-μπόκουμ-τανγκ* () είναι μια ένωση *ντακ *(, "κοτόπουλο"), *μπόκουμ* (, «ανακατεμένο-τηγανητό πιάτο»), και *τανγκ* (, "σούπα").

Το πιάτο συχνά αποκαλείται ντακ-ντόρι-τανγκ (), όπου η ετυμολογία της μέσης λέξη ντόρι () δεν είναι οριστικά γνωστός. Στη Νότια Κορέα, το Εθνικό Ινστιτούτο για την κορεατική Γλώσσα ισχυρίζεται ότι η λέξη προήλθε από την Ιαπωνική τόρι (* το «πουλί»), και προτείνει ότι η λέξη θα πρέπει νακαθαριστεί ως ντακ-μπόκουμ-τανγκ.

## Παραπομπές

Κατηγορία:Κορεάτικη κουζίνα
Ερρίκος του Σαντόμιες

Ο **Ερρίκος**, πολων. Henryk (π. 1131 - 18 Οκτωβρίου 1166) από τον Οίκο των Πιαστ ήταν δούκας τού Σαντόμιρς (1138/46-66).

## Βιογραφία
Ήταν ο τέταρτος (επιζήσας) γιος του Μπολέσλαφ Γ΄ του *Στραβόστομου*, δούκα της Πολωνίας και της (2ης συζύγου του) Σαλώμης, κόρης του Ερρίκου, κόμη του Μπεργκ, από τον οποίο και έλαβε το όνομά του.

Σύμφωνα με τη διαθήκη του πατέρα του έλαβε το 1138 το δουκάτο του Σαντόμιρς. Αυτό ήταν μέρος του δουκάτου της Κρακοβίας, που ανήκε στον πρωτότοκο αδελφό του Βλάντισλαφ Β΄, γιο του Μπολέσλαφ Γ΄ από τον 1ο του γάμο. Ο Ερρίκος ήταν 7 ετών και ο Βλάντισλαφ Β΄ δεν του έδωσε το Σαντόμιρς, ούτε όταν ενηλικιώθηκε. Το 1146 ο Βλάντισλαφ Β΄ εξορίστηκε και ο Ερρίκος ανέλαβε το Σαντόμιρς.

Εμφανίζεται στην πράξη ίδρυσης ενός ναού στο δουκάτο του. Ο Ιωάννης Κίνναμος τον αποκαλεί βασιλιά της Πολωνίας. Τότε θα ήταν ο αρχηγός του πολωνικού τμήματος της Β΄ Σταυροφορίας το 1147. Το 1149 συμμετείχε μαζί με τον δευτερότοκο αμφιθαλή αδελφό του Μπολέσλαφ Δ΄ σε εκστρατεία στο Κίεβο για την υποστήριξη του Ιζιασλάβ Β΄ μεγάλου πρίγκιπα του Κιέβου.

Απεβίωσε άγαμος σε ηλικία 35 ετών σε μάχη.

## Παραπομπές


## Πηγές
* Balzer, O. Genealogia Piastów, Kraków, 1895.
* Gładysz, M. Zapomniani krzyżowcy, Warszawa, 2006.
* Guttner, D. "Henryk of Sandomierz." [in:] The Crusades: An Encyclopedia, Santa Barbara, 2006.

Κατηγορία:Οίκος των Πιαστ
Εκκλησία Αγίου Κλήμη (Αραμόν)

Η **Εκκλησία του Αγίου Κλήμη** () είναι εκκλησία στο Αραμόν της Γαλλίας.

## Περιγραφή

## Τοποθεσία
Η εκκλησία βρίσκεται εντός της κοινότητας του Αραμόν, στον νομό της Αιν.

## Ιστορία
Η ανέγερσή της χρονολογείται από το πρώτο μισό του 12ου αιώνα, ενώ το κλίτος και η πρόσοψή της αναστηλώθηκαν κατά την διάρκεια του 16ου αιώνα.

Το μνημείο κατηγοριοποιήθηκε ως ιστορικό μνημείο το 1933.

## Δείτε επίσης
* Κατάλογος ιστορικών μνημείων της Αιν

## Παραπομπές


## Εξωτερικοί σύνδεσμοι
* 

Αραμον Αγιου Κλημη
Αραμον Αγιου Κλημη
Κατηγορία:Ιστορικά μνημεία στην Αιν
Κατηγορία:Ιστορικά μνημεία κατηγοριοποιημένα το 1933
Αραμον
Βολέσλαος Δ΄ ο Σγουρός

Ο **Βολέσλαος Δ΄** ο *Σγουρός*, πολων. Bolesław ΙV kędzierzawy (π. 1125 - 5 Ιανουαρίου 1173) από τον Οίκο των Πιαστ ήταν δούκας της Μαζοβίας (1138-73) και υψηλός δούκας της Πολωνίας (1146-73).

## Βιογραφία
Ήταν ο δευτερότοκος (επιζήσας) γιος του Μπολέσλαφ Γ΄ του *στραβόστομου*, δούκα της Πολωνίας και της (2ης συζύγου του) Σαλώμης από τη Σουαβία, κόρης του Ερρίκου, κόμη του Μπεργκ. Από τον 1ο γάμο του πατέρα του, αδελφός του ήταν ο Βλάντισλαφ Β΄, ενώ από τη Σαλώμη αδελφοί του ήταν ο Μιέσκο Γ΄ ο Γηραιός, ο Ερρίκος του Σαντόμιρς και ο Καζιμίρ Β΄ ο Δίκαιος.

Το 1138 ήταν 13 ετών, όταν απεβίωσε ο πατέρας του και σύμφωνα με τη διαθήκη έλαβε το νεοπαγές δουκάτο της Μαζοβίας. Κατά τα πρώτα έτη της εξουσίας του ήταν υπό την επιρροή της μητέρας του και του βοεβόδα Βσέμπορ, που φοβόταν τη φιλοδοξία του Βλάντισλαφ Β΄. Πράγματι ο τελευταίος προσπάθησε να ανακτήσει την ενότητα της χώρας και εκτόπισε τους νεαρούς δούκες.

## Οικογένεια
Νυμφεύτηκε πρώτα το 1137 τη Βιατσεσλάβα των Ρουρικιδών, κόρη του αγίου Βσέβολοντ πρίγκιπα τού Πσκοβ και Νόβγκοροντ. Είχε τέκνα:
* Μπόλεσλαβ 1156-1172, απεβ. 16 ετών.
* (μία κόρη) π. 1160-μετά το 1178, παντρεύτηκε τον Βασίλκο Γιαροσλάβιτς πρίγκιπα τού Σουμσκ & Ντοροχυτσύν.
* Λέσεκ π. 1162-1186, δούκας της Μαζοβίας.

## Παραπομπές


## Πηγές
* Magdalena Biniaś-Szkopek: Bolesław IV Kędzierzawy - książę Mazowsza i princeps. Poznań: Wydawnictwo Poznańskie, 2009. ISBN 978-83-7177-603-8.

Κατηγορία:Οίκος των Πιαστ
Ζμπίγκνιεφ

Ο **Ζμπιγκνιέφ**, πολων. Zbigniew (π. 1073 - 8 Ιουλίου 1132;) από τον Οίκο των Πιαστ ήταν πρίγκιπας της Μεγάλης Πολωνίας (στην Κουγιάβια) και της Μαζοβίας (1102-07). Τον τίτλο τού δούκα της Πολωνίας (1102-07) τον μοιραζόταν με τον αδελφό του Μπολέσλαφ Γ΄.

## Βιογραφία
Ήταν ο πρωτότοκος γιος τού Βλάντισλαφ Α΄ Χέρμαν δούκα της Πολωνίας και της ερωμένης του ή παγανιστικής συζύγου του Πσετσλάβας των Πράβντζιτς.

Ο Ζμπιγκνιέφ εθεωρείτο από την Εκκλησία νόθος και όταν αργότερα γεννήθηκε από την 1η (νόμιμη) σύζυγο τού πατέρα του ο Μπολέσλαφ Γ΄, ο Ζμπιγκιέφ προορίστηκε για εκκλησιαστική σταδιοδρομία. Στο τέλος του 11ου αι. η πραγματική εξουσία ασκείτο από τον Σιέτσιχ παλατινό κόμη της Πολωνίας· τότε μερικοί ευγενείς αντέδρασαν και ανάγκασαν τον Βλάντισλαφ Α΄ Χέρμαν να επαναφέρει τον Ζμπιγκνιέφ και να τον αναγνωρίσει ως διάδοχο. Ο Σιέτσιχ και η 2η σύζυγός τού Βλάντισλαφ Α΄ Χέρμαν, η Γιούντιτ/Ιουδήθ των Σαλίων άρχισαν να μηχανορραφούν, πράγμα που έκανε τον Ζμπιγκνιέφ σύμμαχο τού Μπολέσλαφ Γ΄. Οι δύο ετεροθαλείς αδελφοί ανάγκασαν τον πατέρα τους να διαιρέσει τη χώρα μεταξύ τους και να εξορίσει τον παλατινό κόμη.

Το 1102 απεβίωσε ο πατέρας του και ο Ζμπιγκνιέφ απέκτησε το βόρειο μέρος της χώρας ως ίσος ηγεμόνας με τον Μπολέσλαφ Γ΄. Όμως ο Ζμπιγκνιέφ ως πρωτότοκος θεωρούσε τον εαυτό του νόμιμο και μόνο κληρονόμο της Πολωνίας, έτσι ήρθαν σε αντιπαράθεση. Το 1102-06 ο πόλεμος για την υπεροχή κατέληξε σε πλήρη ήττα τού Ζμπιγκνιέφ, που αναγκάστηκε να εξοριστεί στη Γερμανία. Με το πρόσχημα της αποκατάστασής του, ο Ερρίκος Ε΄ της Γερμανίας εισέβαλε στην Πολωνία, αλλά ηττήθηκε στο Γκλόγκουφ.

Τα επόμενα έτη ο Μπολέσλαφ Γ΄ απέτυχε να νικήσει τη Βοημία, έτσι το 1111 έκανε ειρήνη με αυτήν και αναγνώρισε ως επικυρίαρχο τον Ερρίκο Ε΄. Ένας από τους όρους τού βασιλιά της Γερμανίας ήταν η επιστροφή τού Ζμπιγκνιέφ στην Πολωνία, όπου έλαβε μία μικρή περιοχή. Λίγο αργότερα ο Ζμπιγκνιέφ τυφλώθηκε από τον αδελφό του και απεβίωσε.

## Παραπομπές


## Πηγές
* M. Spórna, P. Wierzbicki: Słownik władców Polski i pretendentów do tronu polskiego, p. 501; B. Snoch: Protoplasta książąt śląskich, Katowice, 1985, p. 13, ISBN 83-216-0644-X.

Κατηγορία:Οίκος των Πιαστ
Ρίτα Μορένο

Η **Ρίτα Μορένο** (*Rita Moreno*, 11 Δεκεμβρίου 1931) είναι Πορτορικανή-Αμερικανίδα ηθοποιός, τραγουδίστρια και χορεύτρια.

## Σταδιοδρομία
Έχει βραβευτεί με Όσκαρ και Χρυσή Σφαίρα Β' Γυναικείου Ρόλου για την ερμηνεία της στην ταινία *[[Γουέστ Σάιντ Στόρι (ταινία, 1961)|Γουέστ Σάιντ Στόρι]]* το 1961. Στη συνέχεια, το 1972 κέρδισε το βραβείο Γκράμι καλύτερου άλμπουμ για παιδιά. 

Το 1975 έπαιξε στο θεατρικό έργο *The Ritz* και κέρδισε το βραβείο Tony. Έναν χρόνο αργότερα, έπαιξε στην κινηματογραφική εκδοχή του έργου και προτάθηκε για Χρυσή Σφαίρα και BAFTA Α' Γυναικείου Ρόλου.

Επιπλέον, έχει κερδίσει δύο Βραβεία Έμμυ, ένα για τη συμμετοχή της στο *[[The Muppet Show]]* το 1976 και ένα για τον ρόλο της στη σειρά *The Rockford Files* το 1978, ενώ το 2008 έλαβε το τιμητικό Έμμυ.

Η Μορένο είναι μία από τους δώδεκα καλλιτέχνες που έχουν κερδίσει και τα τέσσερα ετήσια αμερικανικά βραβεία: Όσκαρ, Έμμυ, Γκράμι και and Tony.

Επίσης, το 1995 απέκτησε το δικό της αστέρι στη Λεωφόρο της Δόξας στο Χόλυγουντ και το 2004 o Τζορτζ Μπους της απένειμε το Προεδρικό Μετάλλιο της Ελευθερίας.

To 2021, έπαιξε στο ριμείκ της ταινίας *Γουέστ Σάιντ Στόρι* του 1967.

## Επιλεγμένη φιλμογραφία

## Παραπομπές


Κατηγορία:Πορτορικανοί ηθοποιοί
Κατηγορία:Πορτορικανοί τραγουδιστές
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Αμερικανίδες τραγουδίστριες
Κατηγορία:Αμερικανοί χορευτές
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Βραβευμένοι με Grammy
Κατηγορία:Νικητές βραβείου Tony
Κατηγορία:Βραβευμένοι με Έμμυ
Κατηγορία:Παραλήπτες του Προεδρικού Μεταλλίου της Ελευθερίας
Λέσεκ της Μαζοβίας

Ο **Λέσεκ**, πολων. Leszek (π. 1162 - 1186) από τον Οίκο των Πιαστ ήταν δούκας της Μαζοβίας (1173-86).

## Βιογραφία
Ήταν ο μόνος (επιζήσας) γιος τού Μπολέσλαφ Δ΄ τού *Σγουρού*, δούκα της Μαζοβίας & υψηλού δούκα της Πολωνίας (της Κρακοβίας) και της συζύγου του Βιατσεσλάβας των Ρουρικιδών, κόρης τού αγίου Βσέβολοντ πρίγκιπα τού Πσκοβ.

Το 1173 που απεβίωσε ο πατέρας του, ο Λέσεκ ήταν 11 ετών και στην αρχή κυβέρνησε το δουκάτο της Μαζοβίας υπό την κηδεμονία τού θείου του Καζιμίρ Β΄ τού *δΔικαίου* δούκα της Μικρής Πολωνίας. Είχε ασθενή υγεία. Για ένα σύντομο διάστημα υποστήριξε τον άλλο θείο του Μιέσκο Γ΄ τον *Γηραιό*, αλλά αργότερα αποφάσισε να συμφιλιωθεί με τον Καζιμίρ Β΄, ο οποίος και κληρονόμησε το δουκάτο, όταν απεβίωσε ο Λέσεκ σε ηλικία 24 ετών.

## Πηγές
* Dobosz, Józef (2014). Kazimierz II Sprawiedliwy. Poznań: Wydawnictwo Poznańskie. ISBN 978-83-7177-893-3.
* Jasiński, Kazimierz (1992). Rodowód pierwszych Piastów. Warszawa - Wrocław: Uniwersytet Wrocławski - Oficyna Wydawnicza VOLUMEN. ISBN 83-85218-32-7.
* Mitkowski, Józef (1972). "Leszek". Polski Słownik Biograficzny. 17. Polska Akademia Nauk & Polska Akademia Umiejętności.
* Paszkiewicz, Borys (2001). "O matce Lestka Bolesławica i początkach mennictwa mazowieckiego" (PDF). Przegląd Historyczny. 92 (1): 1–14.

Κατηγορία:Οίκος των Πιαστ
Μπιδασόα

Ο **Μπιδασόα** (ισπανική και βασκική γραφή Bidasoa, προφορά ισπανικά: [bið̞a'soa] και βασκικά: [bi'ð̞asoˌa], γαλλική γραφή Bidassoa) είναι ποταμός της ιστορικής Χώρας των Βάσκων που στα τελευταία του χιλιόμετρα πριν τις εκβολές λειτουργεί ως φυσικό σύνορο μεταξύ Γαλλίας και Ισπανίας. Πηγάζει στα Πυρηναία της Ναβάρας και αφού διατρέξει την κοιλάδα του Μπαθτάν λαμβάνει τα ύδατα διάφορων παραποτάμων μέχρι τη μετατροπή του στο σύνορα των δύο χωρών δέκα χιλιόμετρα πριν τις εκβολές του μεταξύ Εντάγ και Ονταριμπία. Παρότι στα τελευταία του χιλιόμετρα εντοπίζεται ένας σημαντικός βιότοπος με ορισμένες νησίδες (π.χ νήσος των Φασιανών), η έντονη κατασκευαστική δραστηριότητα στις εκβολές του (με κύριο παράγοντα το αεροδρόμιο του Σαν Σεμπαστιάν) αποτελεί μια συνεχή απειλή.

## Παραπομπές

Κατηγορία:Ποταμοί της Χώρας των Βάσκων
Κατηγορία:Ποταμοί της Γαλλίας
Βαλκανικό Πρωτάθλημα Θαλάσσιου Σκι 1980

Το **Βαλκανικό Πρωτάθλημα Θαλάσσιου Σκι 1980**, γνωστό ως **Δ΄ Βαλκανικοί Αγώνες Θαλάσσιου Σκι** ήταν η 4η διοργάνωση του Βαλκανικού Πρωταθλήματος Θαλάσσιου Σκι, που διοργανώθηκε από την Ελληνική Ομοσπονδία Θαλάσσιου Σκι. Η διοργάνωση πραγματοποιήθηκε στο Πόρτο Χέλι από την Παρασκευή 12 έως και την Κυριακή 14 Σεπτεμβρίου του 1980.

Στο πρωτάθλημα διεξήχθησαν τα αγωνίσματα σλάλομ, φιγούρες και άλματα και έλαβαν μέρος αθλητές στην κατηγορία ανδρών, γυναικών, εφήβων, παίδων και πιθανότατα νεανίδων και κορασίδων. Συμμετείχαν οι χώρες Βουλγαρία, Γιουγκοσλαβία και Ελλάδα.

Στο πρόγραμμα, το αγώνισμα του σλάλομ διεξήχθη την Παρασκευή 12, οι φιγούρες το Σάββατο 13 και τα άλματα την Κυριακή 14.

Το πρωτάθλημα διοργανώθηκε παράλληλα με το Πανελλήνιο Πρωτάθλημα Θαλάσσιου Σκι.
## Κάτοχοι μεταλλίων
### Ανδρών

### Γυναικών

### Εφήβων

### Παίδων

## Πίνακας μεταλλίων
### Ανώτερο

## Παραπομπές


Κατηγορία:Βαλκανικό Πρωτάθλημα Θαλάσσιου Σκι
Κατηγορία:Αθλητικά γεγονότα του 1980
Κατηγορία:Αθλητισμός στην Αργολίδα
Ιρούν

Το **Ιρούν** (επίσημα, βασκική γραφή Irun, ισπανική γραφή Irún) είναι πόλη της επαρχίας της Γκιπούθκοα στη Χώρα των Βάσκων στη βόρεια Ισπανία. Βρίσκεται στα σύνορα με τη Γαλλία, στη νότια όχθη του ποταμού Μπιδασόα, ενώ το πολεοδομικό της συγκρότημα συνεχίζεται δίχως διακοπή στις γειτονικές Ονταριμπία και Εντάγ που συνεργάζονται στα πλαίσια της ομώνυμης διασυνοριακής κοινοπραξίας. Διαχρονικά η σημασία της εντοπίζεται στον ρόλο της ως το μεγαλύτερο αστικό συγκρότημα των ισπανο-γαλλικών συνόρων τόσο λόγω στρατιωτικών-διπλωματικών όσο και συγκοινωνιακών λόγων. Στα όριά του λειτουργεί το αεροδρόμιο του Σαν Σεμπαστιάν.

## Ιστορία
Η αρχαιολογική σκαπάνη έχει φέρει στο φως ρωμαϊκά ερείπια που φαίνεται να επιβεβαιώνουν ότι το Ιρούν χτίστηκε στην ίδια τοποθεσία με τη ρωμαϊκή πόλη Οιασσώ, αναφορές της οποίας εντοπίζονται στον Πλίνιο, τον Κλαύδιο Πτολεμαίο και τον Στράβωνα. Λειτούργησε ως συνοριακό πέρασμα μεταξύ της Εντεύθεν Ιβηρίας και της Ακουιτανίας (την διέσχιζαν δύο ρωμαϊκές οδοί στον κανταβρικό άξονα από το Βριγάντιον στα Βουρδίγαλα και στον ιβηρικό άξονα από τον Ατλαντικό ως την Ταρραγόνα μέσω του Έβρου) και ως κύριος λιμένας μεταφορών και εξαγωγής μεταλλευμάτων από τα γειτονικά ορυχεία του Αρδιτούρι, σε σταθερή λειτουργία από την αρχαιότητα μέχρι το 1984. Στη μεσαιωνική περίοδο χρησιμοποιήθηκε από το βασίλειο της Ναβάρας ως το κύριο σημείο επαφής της με το θαλάσσιο εμπόριο, λειτουργία που συνεχίστηκε και υπό την κυριαρχία της Καστίλης από το 1200 κι έπειτα. Κατά τη σύγχρονη εποχή εντάθηκε ο ρόλος του ως συνοριακό πέρασμα· στα όριά του βρίσκεται η νήσος των Φασιανών όπου υπογράφηκαν διάφορες συνθήκες μεταξύ των στεμμάτων της Ισπανίας και της Γαλλίας. Η πόλη καταστράφηκε σχεδόν ολοκληρωτικά κατά τη διάρκεια του Ισπανικού Εμφυλίου όταν και αποτέλεσε κύριο στόχο των εθνικιστικών στρατευμάτων στον αγώνα τους να αποκόψουν την Ισπανική Δημοκρατία από την επαφή με τη Γαλλία.

## Παραπομπές


Κατηγορία:Πόλεις της Γκιπούθκοα
Εκκλησία Σαιν-Πιερ (Γκινικούρ)

Η **Εκκλησία Σαιν-Πιερ** (γαλλικά: *Église Saint-Pierre*) είναι εκκλησία ευρισκόμενη στο Γκινικούρ της Γαλλίας.

## Περιγραφή

## Τοποθεσία
Η εκκλησία ευρίσκεται εντός της κοινότητας του Γκινικούρ, στον νομό της Αιν.

## Ιστορία

Το μνημείο κατηγοριοποιήθηκε ως ιστορικό μνημείο στις 10 Φεβρουαρίου 1921.

## Δείτε επίσης
* Κατάλογος ιστορικών μνημείων της Αιν

## Παραπομπές


Γκινικουρ Σαιν-Πιερ
Γκινικουρ Σαιν-Πιερ
Κατηγορία:Ιστορικά μνημεία στην Αιν
Κατηγορία:Ιστορικά μνημεία κατηγοριοποιημένα το 1921
Γκινικουρ
Ντέμπα

Ο **Ντέμπα** (γραφή: Deba στα βασκικά και Deva στα ισπανικά, κοινή προφορά ['deβ̞a] είναι ποταμός της Χώρας των Βάσκων στη βόρεια Ισπανία. Παρότι πηγάζει στην επαρχία της Άλαβα διαρρέει κατά κύριο λόγο την Γκιπούθκοα. Διαχρονικά αποτελεί έναν από τους σημαντικότερους ποταμούς του Εουσκάδι. Έως πρόσφατα ήταν πλωτός μέχρι την Ελγόιμπαρ, λιμένας από τον οποίο εξάγωνταν κατά τον μεσαίωνα το πρόβειο μαλλί της Καστίλης, προϊόν που ανταλλάσονταν με αγγλικό σίδηρο που τροφοδοτούσε τη σιδηρουργία της κοιλάδας του ποταμού. Στις όχθες του επομένως άνθησε η μεταλλουργική βιομηχανία της Χώρας των Βάσκων με κέντρα το Έιμπαρ και το Ελγόιμπαρ (αστικά κέντρα που από τη δεκατία του 1960 είδαν επίσης να πολλαπλασιάζεται ο πληθυσμός τους) έχοντας ως αποτέλεσμα την υποβάθμιση της ποιότητας των υδάτων. Εντούτοις, οι προσπάθειες των τελευταίων ετών φαίνονται να αποδίδουν καρπούς με τη σταδιακή επαναφορά του υδάτινου οικοσυστήματος. Το όνομά του είναι κελτικής προέλευσης και ανάλογοι ποταμοί υφίστανται στην Κανταβρία και την Γαλικία.

## Παραπομπές


Κατηγορία:Ποταμοί της Χώρας των Βάσκων

Κατηγορία:Γκιπούθκοα
Σαδόρα

Ο **Σαδόρα** ( και , εναλλακτική απόδοση **Θαδόρα**) είναι ποταμός της βόρειας Ισπανίας, παραπόταμος του Έβρου, που διαρρέει τη βασκική επαρχία της Άλαβα και την ίδια τη βασκική πρωτεύουσα Βιτόρια-Γκάστεις. Έχει μήκος 78 χλμ. πηγάζει στο όρος Ουρμπάσα και διαρρέι την πεδιάδα της Άλαβα. Στην πορεία του εντοπίζεται η τεχνητή λίμνη του Ουλιμπάρι η οποία, μαζί με τη γειτονική τεχνητή λίμνη του Ουρούναγα τροφοδοτεί με πόσιμο νερό τόσο την Άλαβα όσο και το Μπιλμπάο εξ ου και η σημασία του. Καταλήγει στα σύνορα της Χώρας των Βάσκων με την Καστίλη-Λεόν στην κωμόπολη Μιράντα δελ Έβρο.

## Παραπομπές


Κατηγορία:Ποταμοί της Χώρας των Βάσκων
Κατηγορία:Παραπόταμοι του Έβρου (Ισπανία)
Βλαντίσλαφ Β΄ ο Εξόριστος

Ο **Βλάντισλαφ Β΄** ο *εξόριστος*, πολων. Władysław II wygnaniec (1105 - 30 Μαΐου 1159) από τον Οίκο των Πιαστ ήταν υψηλός δούκας της Πολωνίας και δούκας της Σιλεσίας (1138-1146). Είναι ο γενάρχης του Οίκου της Σιλεσίας.

## Βιογραφία
Ήταν ο πρωτότοκος γιος τού Μπολέσλαφ Γ΄ δούκα της Μικρής Πολωνίας και της (1ης συζύγου του) Ζμπυσλάβας των Ρουρικιδών, κόρης τού Σβιατοπόλκ Β΄ μεγάλου πρίγκιπα τού Κιέβου.

Ως διάδοχος, ο πατέρας του τον είχε να συμμετέχει ενεργά στη διακυβέρνηση. Μερικοί πιστεύουν , ότι του είχε δώσει τη Σιλεσία πριν αποβιώσει ως κληρονομικό φέουδο.  Ο γάμος του με την Αγνή, κόρη τού δούκα της Αυστρίας τον έκανε να έχει σύνδεση με τη Γερμανία: η Αγνή ήταν εγγονή τού Ερρίκου Δ΄ των Σαλίων και ετεροθαλής αδελφή τού Κορράδου Γ΄ των Χοενστάουφεν.

Το 1137 παραβρέθηκε στη συνάντηση με τον Σομπιέσλαφ Α΄ δούκα της Βοημίας στη Νιέμτσα (ή στο Κουότσκο), όπου συζητήθηκαν διάφορα ζητήματα. Εκεί έγινε ανάδοχος τού γιου τού Σομπιεσλάβ Α΄, τού Βεντσεσλάου Β΄.

Το 1138 απεβίωσε ο πατέρας του και με τη διαθήκη του προσπάθησε να κρατήσει την ενότητα της χώρας και ταυτόχρονα να αποφύγει διαμάχες μεταξύ των γιων του. Όρισε ο Βλάντισλαφ Β΄ να λάβει, εκτός της Σιλεσίας, την κεντρική επαρχία της Κρακοβίας με τον τίτλο τού *υψηλού δούκα της Πολωνίας*. Οι γιοί από τον 2ο γάμο του έλαβαν: ο Βολέσλαος Δ΄ ο Σγουρός τη Μαζοβία, ο Μιέσκο Γ΄ ο Γηραιός την υπόλοιπη Μεγάλη Πολωνία, ο Ερρίκος το Σανντομίες, ενώ ο Καζιμίρ Β΄ ο Δίκαιος δεν είχε ακόμη γεννηθεί.

Όταν απεβίωσε η Σαλωμέα του Μπεργκ, δεύτερη σύζυγος τού πατέρα του, ο Βλάντισλαφ Β΄ έλαβε το μερίδιό της, τη Λεγκνίτσα. Όπως οι πρόγονοί του που κατείχαν την Κρακοβία, μεριμνούσαν για την ενότητα της Πολωνίας, έτσι προσπάθησε και ο Βλάντισλαφ Β΄.

## Οικογένεια
Νυμφεύτηκε το 1125 την Αγνή των Μπάμπενμπεργκ, κόρη τού αγίου Λεοπόλδου Γ΄ δούκα της Αυστρίας και είχε τέκνα:
* Μπολέσλαφ Α΄ 1127-1201, δούκας τού Βρότσλαφ.
* Μιέσκο Α΄ ο *Λεπτόπους* π. 1330-1211, δούκας της Κρακοβίας ("υψηλός δούκας της Πολωνίας"), Σιλεσίας, Ρατσίμπους, Οπόλε. Ιδρυτής του κλάδου του Οπόλε.
* Ριτσέζα 1140-1185, παντρεύτηκε πρώτα τον Αλφόνσο Ζ΄ τού Λεόν, Καστίλης & Γαλικίας και μετά τον Ραϋμόνδο-Βερεγγκάριο Β΄ κόμη της Προβηγκίας.
* Κορράδος ο *Μακροσκελής* 1146/57-1190, δούκας τού Γκλόγκουφ.
* Αλβέρτος απεβ. π. 1168, νέος.

## Παραπομπές


## Πηγές
* Berend, Nora; Urbańczyk, Przemysław; Wiszewski, Przemysław (2013). Central Europe in the High Middle Ages: Bohemia, Hungary and Poland, c.900–c.1300. Cambridge University Press.
* Davies, Norman (1982). God's Playground:A History of Poland. Vol. I. Columbia University Press.
* Freed, John B. (2016). Frederick Barbarossa: The Prince and the Myth. Yale University Press.
* Reilly, Bernard F. (1998). The Kingdom of León-Castilla under King Alfonso VII, 1126–1157. University of Pennsylvania Press.
* Wyrzykowska, Malgorzata (2016). "The Cult of Saints of the House of Habsburg in Silesian Baroque Art". In Bogade, Marco. Transregionalität in Kult und Kultur: Bayern, Böhmen und Schlesien zur Zeit der Gegenreformation. Bohlau Verlag Koln Weimar Wein.

Κατηγορία:Οίκος των Πιαστ
Κατηγορία:Οίκος των Πιαστ-Σιλεσίας
Κλεινίας ο πρεσβύτερος

Ο **Κλεινίας ο πρεσβύτερος** ήταν γιος του Αλκιβιάδη του πρεσβύτερου και σύμμαχος του Κλεισθένη εναντίον των Πεισιστρατιδών. Το 480 π.Χ. πολέμησε και διακρίθηκε στη ναυμαχία του Αρτεμισίου στην οποία πήρε μέρος με δική του τριήρη, υπήρξε επομένως "ναύμαχος". Παντρεύτηκε τη Δεινομάχη, εγγονή του Ιπποκράτη και απέκτησε τα τέκνα: Αλκιβιάδη και Κλεινία τον νεότερο. Πέθανε το 447 π.Χ. στη Μάχη της Κορώνειας. 

## Παραπομπές


Κατηγορία:Αρχαίοι Αθηναίοι
Καδάγουα

Ο **Καδάγουα** (βασκική μορφή *Kadagua*, ισπανική μορφή *Cadagua*) είναι ποταμός της βόρειας Ισπανίας που διαρρέει τις επαρχίες του Μπούργος και της Βισκαΐας. Έχει μήκος 70χμ.· πηγάζει στα Κανταβρικά όρη, διασχίζει τις κοιλάδες του Μένα και την κομάρκα Ενκαρτέρι για να καταλήξει στο Μείζον Μπιλμπάο και να συναντήσει την κοίτη του Ιμπαϊθάμπαλ-Νερβιόν λίγα χιλιόμετρα πριν την εκβολή τους στο Κανταβρικό πέλαγος. Είναι ιδιαίτερα σημαντικός κυρίως λόγω του ρόλου του ως τροφοδότη πόσιμου νερού στο Μπιλμπάο από την τεχνητή λίμνη του Ορδούντε.

## Παραπομπές


Κατηγορία:Ποταμοί της Χώρας των Βάσκων
Νερβιόν

Ο **Νερβιόν** (, ) είναι ποταμός της δυτικής Χώρας των Βάσκων στη βόρεια Ισπανία. Έχει μήκος 76 χλμ.· γεννιέται στα σύνορα της επαρχίας της Άλαβας με αυτή του Μπούργος και μετά τους ύψους 170 μέτρων καταρράκτες του, διασχίζει την ομώνυμη κοιλάδα και συναντά τον ποταμό Ιμπαϊθάμπαλ στα σύνορα του Μείζονος Μπιλμπάο για να καταλήξει στο Κανταβρικό πέλαγος. Λόγω της βαρεάς βιομηχανίας που εγκαταστάθηκε κατά μήκος των όχθεών του στο πέρασμά του από το Μπιλμπάο κατά τον 20ό αιώνα, μέχρι πρόσφατα ήταν ιδιαίτερα μολυσμένος αλλά οι προσπάθειες αναζωογόνησής του τα τελευταία χρόνια απέδωσαν καρπούς.

## Παραπομπές


Κατηγορία:Ποταμοί της Χώρας των Βάσκων
Ιμπαϊθάμπαλ

Ο **Ιμπαϊθάμπαλ** () είναι ποταμός της Χώρας των Βάσκων στη βόρεια Ισπανία. Έχει μήκος 43 χλμ.· γεννιέται στην κοιλάδα του Ατσόντο και διαρρέει την κοιλάδα του Ντουράνγκο για να συναντήσει τον ποταμό Νερβιόν στα σύνορα του Μείζονος Μπιλμπάο και να καταλήξει στο Κανταβρικό πέλαγος. Αντίστοιχα με τον Νερβιόν, παραδοσιακά υπέφερε από υψηλά επίπεδα μόλυνσης λόγω των βαρέων βιομηχανιών που βρίσκονται εγκατεστημένες στις όχθες του. Ο κύριος παραπόταμός του είναι ο Αράτια με μήκος 25 χιλιομέτρων.

## Παραπομπές


Κατηγορία:Ποταμοί της Χώρας των Βάσκων
Γκερνίκα (πόλη)

Η **Γκερνίκα** (επίσημα **Γκερνίκα-Λούνο**, βασκική γραφή Gernika-Luno, ισπανική γραφή Guernica y Luno) είναι κωμόπολη του εσωτερικού της επαρχίας της Βισκαΐας στη Χώρα των Βάσκων στη βόρεια Ισπανία. Συμβολικά είναι ιδιαίτερα σημαντική λόγω της διαχρονικής της θέσης ως σημείο σύγκλισης του Συμβουλίου της Βισκαΐας από τον μεσαίωνα μέχρι σήμερα γύρω από το Δέντρο της Γκερνίκα, σύμβολο των βασκικών νόμων και ελευθεριών και του βομβαρδισμού της κατά τη διάρκεια του Ισπανικού Εμφυλίου από τη Λεγεώνα Κόνδορ τον Απρίλιο του 1937, γεγονός που ενέπνευσε τον ομώνυμο πίνακα του Πάμπλο Πικάσο.

Ο σημερινός δήμος αποτελείται από δύο αστικά σώματα, την ομώνυμη κωμόπολη και τον οικισμό Λούνο και αποτελεί ένα από τους σημαντικότερους αστικούς πυρήνες του εσωτερικού της επαρχίας με 16.915 κατοίκους το 2014.

## Δείτε επίσης

* ''Γκερνίκα'' (πίνακας ζωγραφικής)
* 2293 Γκουέρνικα (αστεροειδής)

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βισκαΐας
Βερβερική λεοπάρδαλη

Η  **βερβερική λεοπάρδαλη** (*Panthera pardus panthera*) ήταν σαρκοφάγο θηλαστικό, που ανήκει στα αιλουροειδή. Ήταν αφρικανική λεοπάρδαλη ουσιαστικά. Ζούσε στον Άτλαντα της Β. Αφρικής και τρεφόταν με αντιλόπες και αλλά φυτοφάγα ζώα. Μαζί με το βερβερικό λιοντάρι και την αρκούδα του Άτλαντα ήταν τα μόνα αρπακτικά της Β. Αφρικής. Το εν λόγω ζώο μαζί με την αρκούδα του Άτλαντα -τη μόνη αφρικανική αρκούδα- έχει ήδη εξαφανιστεί, ενώ κάποια βερβερικά λιοντάρια ίσως ζουν ακόμα σε αιχμαλωσία.

## Εξωτερικοί σύνδεσμοι

* North african leopard

Κατηγορία:Λεοπαρδάλεις
Κατηγορία:Αιλουροειδή
Κατηγορία:Εξαφανισμένα ζώα
Κατηγορία:Πανίδα της Αφρικής
Εκκλησία Σαιν-Ζωρζ (Γκυνί)

Η **Εκκλησία Σαιν-Ζωρζ** (γαλλικά: *Église Saint-Georges*) είναι εκκλησία ευρισκόμενη στο Γκυνί της Γαλλίας.

## Περιγραφή

## Τοποθεσία
Η εκκλησία ευρίσκεται εντός της κοινότητας του Γκυνί, στον νομό της Αιν.

## Ιστορία

Το μνημείο κατηγοριοποιήθηκε ως ιστορικό μνημείο το 1919.

## Δείτε επίσης
* Κατάλογος ιστορικών μνημείων της Αιν

## Παραπομπές


Γκυνι Σαιν-Ζωρζ
Γκυνι Σαιν-Ζωρζ
Κατηγορία:Ιστορικά μνημεία στην Αιν
Κατηγορία:Ιστορικά μνημεία κατηγοριοποιημένα το 1919
Γκυνι
Μείζον Μπιλμπάο

Ως **Μείζον Μπιλμπάο** (βασκικά: Bilbo Handia) ορίζεται το σύνολο των δήμων που εντοπίζονται στις δύο όχθες της ρίας του ποταμού Νερβιόν και που έχουν κέντρο αναφορά τους την ομώνυμη πρωτεύουσα της επαρχίας της Βισκαΐας, Μπιλμπάο. Σαν σύνολο συνήθως θεωρείται μία από τις έξι κομάρκες της επαρχίας, παρότι επίσημα χωρίζεται σε τρεις: την πόλη του Μπιλμπάο, τη δεξιά και την αριστερή όχθη του Νερβιόν. Το 2017 είχε πληθυσμό 857.016 κατοίκους.

## Ιστορία και δήμοι
Ήδη από το 1960 το σύνολο των δήμων που εντοπίζονται στις δύο όχθες της ρίας του Νερβιόν λαμβάνει το όνομα Μείζον Μπιλμπάο. Παρότι η κατασκευή του μετρό του Μπιλμπάο ενίσχυσε τη σχέση της μητρόπολης με τους λοιπούς δήμου, ενισχύοντας το αίσθημα των πολιτών του ανήκειν σε μια ευρύτερη περιοχή, τα σταδιακά βήματα από την δεκαετία του 1980 και τα διάφορα σχέδια υπέρ μιας βαθύτερης σύγκλισης μεταξύ των διαφόρων δήμων, μέχρι σήμερα δεν έχουν τεθεί εν ισχύ ουσιαστικά μέτρα υπέρ της θεσμοποίησης του Μείζονος Μπιλμπάο όπως σε έτερες περιπτώσεις ανά την Ευρώπη.
αριστερά|μικρογραφία|Αεροφωτογραφία του αστικού συγκροτήματος
Οι μεγαλύτεροι δήμοι είναι:

* Η πόλη του Μπιλμπάο
* Αριστερή όχθη του ποταμού: Μπαρακάλντο, Σεστάο, Πορτουγαλέτε, Σαντούρτσι, Αλονσότεγι.
* Δεξιά όχθη του ποταμού:Εράντιο, Εϊόρα, Γκέτσο και Μπεράνγκο

Οι έτερες τρεις ζώνες είναι η Περιοχή των Ορυχείων, η κοιλάδα του Ανσούα και ο Άνω Νερβιόν που δεν διαθέτουν σημαντικά κέντρα.

## Παραπομπές


## Εξωτερικοί σύνδεσμοι
* 

Κατηγορία:Βισκαΐα
Κατηγορία:Χώρα των Βάσκων
Εκκλησία Σαιν-Ρεμί (Ντρουαζί)

Η **Εκκλησία Σαιν-Ρεμί** (γαλλικά: *Église Saint-Rémy*) είναι εκκλησία ευρισκόμενη στο Ντρουαζί της Γαλλίας.

## Περιγραφή

## Τοποθεσία
Η εκκλησία ευρίσκεται εντός της κοινότητας του Ντρουαζί, στον νομό της Αιν.

## Ιστορία

Το μνημείο κατεγράφη ως ιστορικό μνημείο το 1927.

## Έκθεση Φωτογραφιών


Eglise saint-Rémi 3.JPG|Άποψη της εισόδου.
Eglise saint-Rémi 4.JPG|Πλευρική άποψη.


## Δείτε επίσης
* Κατάλογος ιστορικών μνημείων της Αιν

## Παραπομπές


Ντρουαζι Σαιν-Ρεμι
Ντρουαζι Σαιν-Ρεμι
Κατηγορία:Ιστορικά μνημεία στην Αιν
Κατηγορία:Ιστορικά μνημεία καταγεγραμμένα το 1927
Ντρουαζι
Παρεκκλήσιο Σαιν-Μαρσέλ (Σιστερόν)

Το **Παρεκκλήσιο Σαιν-Μαρσέλ** είναι παρεκκλήσιο ευρισκόμενο στο Σιστερόν της Γαλλίας.

## Περιγραφή

## Τοποθεσία
Το παρεκκλήσιο ευρίσκεται εντός της κοινότητας του Σιστερόν, στον νομό των Αλπ-ντε-Ωτ-Προβάνς.

## Ιστορία

Το κτίριο κατηγιοριοποιήθηκε ως ιστορικό μνημείο το 1984.

## Δείτε επίσης
* Κατάλογος ιστορικών μνημείων των Αλπ-ντε-Ωτ-Προβάνς

## Παραπομπές


Σιστερον Σαιν-Μαρσελ
Σιστερον Σαιν-Μαρσελ
Κατηγορία:Ιστορικά μνημεία στις Αλπ-ντε-Ωτ-Προβάνς
Κατηγορία:Ιστορικά μνημεία κατηγοριοποιημένα το 1984